同道損世則元輔遊西湖於卞氏借雙鶴以觀
作者：梅堯臣
朝代：宋

paragraphs: 塘蒲蔭綠水，菡萏豔修渚。
想像華亭野，但欠鳴鶴侶。
同來三四人，趣向頗相與。
思見此清禽，無能覿翔羽。
城隅有大第，世本官吳楚。
嘗同太湖石，不惜持金取。
欲作園林勝，園林寧暇覩。
今當問其家，借賞無吾拒。
果亦致之來，奮毛如喜舞。
雖生滄海心，翅重不得舉。
還爾稻粱貪，崇丘在何所。